
SEMINARSKI ZADATAK – IZRADA WEB KARTOGRAFSKOG SERVISA

Pripremljene i publikovane podatke iz prethodnih zadataka iskoristiti za izradu web kartografske aplikacije. Dizajn aplikacije je proizvoljan (različiti primeri dizajna okačeni su na stranicu sa materijalima), s tim da mora da sadrži minimalno:
1. Listu lejera sa tri grupe: osnovni lejeri (podloge), vektorski lejeri, rasterski lejeri. U bilo kom trenutku, korisnik ima prikazan jedan od osnovnih lejera (Bing mape, OSM, itd.) i jedan od vektorskih i jedan od rasterskih lejera. Prikaz na karti treba da bude takav da se svi lejeri vide. Lejeri trebaju da imaju odgovarajuću stilizaciju koju je student napravio (ne smeju da koriste defaut stilove iz Geoservera)
2. Dugmad za zumiranje
3. Razmernik
4. Popup bar sa informacijama o lokaciji za trenutni rasterski/vektorski lejer kada korisnik klikne na tu lokaciju (npr. WMS GetFeatureInfo zahtev može da se koristi za ovo)

Opcioni sadržaj:
· Search bar za pretragu mesta (koristiti Nominatim servis)
· Dugme za geolokaciju
· Crtanje poligona (i računanje površine npr.), ili izvoz poligona u određenom formatu i projekciji
· Download po poligonu/bbox-u korišćenjem WCS servisa
· Prikaz nekog lejera kroz vreme korišćenjem ImageMosaic plugina
· bilo šta drugo što dodaje neku novu funkcionalnost na kartu...

Od studenta se ne očekuje da implementira sve gore navedeno. Bodovaće se kako funkcionalnosti aplikacije tako i izgled aplikacije: stilovi  lejera, izgled interfejsa, interaktivnost, responzivnost (prikaz na manjim/većim ekranima) i drugo.

Za predaju radova poslati kod aplikacije zajedno sa animacijom ili video snimkom koji demonstrira rad aplikacije na vašem računaru. Koristiti https://www.cockos.com/licecap/ ili neki drugi softver koji omogućava snimanje ekrana. Moguć i opis funckionalnosti kroz neki dokument sa print screenovima, ili live demo.

Za razvoj web kartografske aplikacije potrebno je poznavanje HTML-a, CSS-a i JavaScript-a, kao i poznavanje JavaScript biblioteke OpenLayers. Preporučljivo je prvo savladati osnove web developmenta – HTML,CSS i JS, učenjem i vežbanjem nekog od dostupnih online tutorijala – preporuka W3Schools i https://www.internetingishard.com/ (samo HTML i CSS). 

[bookmark: _GoBack]Preporučeni tok razvijanja aplikacije:
1. Po završetku tutorijala, napraviti prvo korišćenjem HTML-a i CSS-a grub izgled web karte (layout elemenata, meni sa lejerima, dugmad, interaktivnost padajućeg/slajd ili nekog drugog menija itd., boje, CSS i ostalo).
2. Potom postepeno uvoditi JavaScript (programiranje ponašanja kada korisnik promeni izbor lejera - npr. u konzoli ispis naziva odabranog lejera, programiranje padajućeg/slajd menija – otvaranja i zatvaranja, search bar sa štampanjem u konzoli teksta koji korisnik ukuca i kad pritisne enter itd..)
3. Na kraju učitati OpenLayers biblioteku i uvezati sa svim prethodnim – dodavanje osnovnih karata i lejera iz Geoservera u promenljive, promena lejera iz liste i prikaz istih na karti u određenom redosledu, dešavanja na klik na karti itd.)

Korišćenje OpenLayers biblioteke:
https://openlayers.org/en/latest/doc/quickstart.html

Primeri različitih funkcionalnosti iz OpenLayers biblioteke: 
https://openlayers.org/en/latest/examples/

OpenLayers napomena: 
Prilikom korišćenja bibliotke voditi se primerom iz “Quick Start”-a. U primerima je dat drugačiji način učitavanja i korišćenja biblioteke – preko npm package managera. Ovaj način korišćenja se koristi u profesionalnom developmentu, ali zahteva mnogo veće predznanje za instalaciju i prevazilazi obim ovog predmeta. Zato je prilikom korišćenja primera potrebno malo izmeniti kod kojim se učitava biblioteka i njene klase:

U <head> tagu učitati OL biblioteku: 
<script src="https://cdn.jsdelivr.net/gh/openlayers/openlayers.github.io@master/en/v6.9.0/build/ol.js"></script>
I ako se koristi npr. ovaj primer : https://openlayers.org/en/latest/examples/accessible.html
Zanemariti package.json , a main.js deo koji koristi OL će izgledati ovako (prvih 5 redova izbaciti):
import 'ol/ol.css';
import Map from 'ol/Map';
import OSM from 'ol/source/OSM';
import TileLayer from 'ol/layer/Tile';
import View from 'ol/View';

const map = new ol.Map({
  layers: [
    new ol.layer.TileTileLayer({
      source: new ol.source.OSM(),
    }),
  ],
  target: 'map',
  view: new ol.View({
    center: [0, 0],
    zoom: 2,
  }),
});


